
BIROULUI  PERMANENT
AL
CAMEREI DEPUTAŢILOR
	

	Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.142/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, pentru modificarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, pentru modificarea art.III din Ordonanţa de urgenţă a Guvernului nr.16/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, precum şi pentru modificarea art.164 alin.(21) şi (22) din Legea nr.53/2003 - Codul muncii, transmis Comisiei pentru buget, finanțe și bănci, Comisiei pentru politică economică, reformă și privatizare și Comisiei pentru antreprenoriat și turism, pentru dezbatere pe fond, în procedură de urgență, cu adresa nr. PLx 82/2022.
În raport cu obiectul și conținutul său, proiectul de lege face parte din categoria legilor ordinare.

RAPORT COMUN 
[bookmark: _GoBack]asupra proiectului de Lege privind aprobarea Ordonanţei de urgenţã a Guvernului nr.142/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, pentru modificarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, pentru modificarea art.III din Ordonanţa de urgenţă a Guvernului nr.16/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, precum şi pentru modificarea art.164 alin.(21) şi (22) din Legea nr.53/2003 - Codul muncii

[bookmark: _Hlk50389883]În conformitate cu prevederile art. 95 și art.117 alin.(3) din Regulamentul Camerei Deputaților, republicat, modificările şi completările ulterioare, Comisia pentru buget, finanțe și bănci, Comisia pentru politică economică, reformă și privatizare și Comisia pentru antreprenoriat și turism, au fost sesizate, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.142/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, pentru modificarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, pentru modificarea art.III din Ordonanţa de urgenţă a Guvernului nr.16/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, precum şi pentru modificarea art.164 alin.(21) şi (22) din Legea nr.53/2003 - Codul muncii.
Senatul, în calitate de primă Cameră sesizată, a adoptat proiectul de Lege în şedinţa din data de 28 februarie 2022, ca urmare a depasirii termenului de adoptare, potrivit art.115 alin.(5) din Constitutia României, republicată. 
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Pentru întocmirea raportului comun, Comisiile au analizat avizele favorabile ale Comisiei pentru muncă şi protecţie socială, Comisiei pentru agricultură, silvicultură, industrie alimentară şi servicii specifice, Comisiei juridice, de disciplină și imunități, Consiliului Legislativ și Consiliului Economic și Social.
	Prezentul proiect de Lege conține prevederi referitoare la subprogramul de susţinere a întreprinderilor mici şi mijlocii şi a întreprinderilor mici cu capitalizare de piaţă medie din domeniul agriculturii, pescuitului, acvaculturii şi sectorului alimentar, AGRO IMM INVEST, care constă în acordarea de garanţii de stat în favoarea fiecărui beneficiar participant în program care solicită finanţare pentru nevoile curente de lucru sau pentru realizarea de investiţii. 
Grantul acordat întreprinderilor mici şi mijlocii, întreprinderilor mici cu capitalizare de piaţă medie, precum şi fermierilor din domeniul agriculturii, pescuitului, acvaculturii şi sectorului alimentar include şi o componentă nerambursabilă de maximum 10% din valoarea finanţării garantate, cu condiţia încadrării în plafonul de 345.000 euro pentru fiecare întreprindere care îşi desfăşoară activitatea în sectorul pescuitului şi acvaculturii, 290.000 euro pentru fiecare întreprindere care îşi desfăşoară activitatea în domeniul producţiei primare de produse agricole, respectiv 2.300.000 euro pentru fiecare întreprindere care îşi desfăşoară activitatea în sectorul alimentar.
	În conformitate cu prevederile art. 62 și art. 64 din Regulamentul Camerei Deputaților, republicat, cu modificările şi completările ulterioare, Comisiile au dezbătut proiectul de Lege  în ședințe separate. 
Membrii Comisiei pentru politică economică, reformă și privatizare au examinat proiectul de lege în ședința din 30 mai 2022. Din numărul total de 19 membri ai Comisiei au participat la dezbateri 17 deputați. La dezbaterea acestui proiect de lege a participat, în calitate de invitat, domnul Attila György, secretar de stat în cadrul Ministerului Finanţelor.
Membrii Comisiei pentru antreprenoriat și turism au examinat proiectul de Lege în ședința din 10 octombrie 2022. La ședința Comisiei deputaţii şi-au înregistrat prezența conform listei de prezență. La dezbaterea acestui proiect de lege a participat, în calitate de invitat, domnul Bogdan Zincă – șef serviciu în cadrul Ministerului Finanţelor.
Membrii Comisiei pentru buget, finanțe și bănci au examinat proiectul de Lege în ședința din data de 18 octombrie 2022. La lucrările comisiei, deputații şi-au înregistrat prezenţa conform listei de prezenţă. La dezbaterea acestui proiect de lege au participat, în calitate de invitaţi, domnul Mihai-Călin Precup – secretar de stat și doamna Nicoleta Capanu - consilier în cadrul Ministerului Finanţelor.

În urma examinării proiectului de Lege şi a opiniilor exprimate, membrii celor trei comisii au hotărât, cu unanimitatea voturilor exprimate, să propună plenului Camerei Deputaţilor, un raport comun de adoptare a  proiectului de Lege privind aprobarea Ordonanţei de urgenţã a Guvernului nr.142/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, pentru modificarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, pentru modificarea art.III din Ordonanţa de urgenţă a Guvernului nr.16/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, precum şi pentru modificarea art.164 alin.(21) şi (22) din Legea nr.53/2003 - Codul muncii, în forma adoptată de Senat.
	În  raport cu obiectul și conținutul său, proiectul de Lege face parte din categoria legilor ordinare.

